**Ministru kabineta noteikumu „Grozījumi Ministru kabineta 2021. gada 13. aprīļa noteikumos Nr. 242 „Augstas gatavības pašvaldību investīciju projektu pieteikšanas, izskatīšanas un finansēšanas kārtība”” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir noteikt pieteikšanās, izskatīšanas un finansēšanas kārtību valsts budžeta finansējuma saņemšanai augstas gatavības pašvaldību investīciju projektiem, kas uzlabo mācību vidi pašvaldības dibinātās vispārējās izglītības iestādēs, izbūvējot centralizētu mehānisko ventilācijas sistēmu vai decentralizēto ventilācijas sistēmu izglītības iestādes ēkā vai tās daļā vai atsevišķās telpās (turpmāk – ventilācijas investīciju projekti).Noteikumu projekts stājas spēkā Oficiālo publikāciju un tiesiskās informācijas likuma 7. panta otrajā daļā noteiktajā kārtībā.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Covid-19 infekcijas izplatības seku pārvarēšanas likuma 24.2 pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pasaules Veselības organizācija 2020. gada 11. martā paziņoja, ka Covid-19 izplatība sasniegusi globālas pandēmijas apmērus. Lai ierobežotu Covid - 19 izplatību, Latvijas valdība īsteno dažādus piesardzības pasākumus, piemēram, sociālā un fiziskā distancēšanās sabiedriskās vietās, t.sk attālinātās mācības izglītības iestādēs, pulcēšanās aizliegums, pasākumu atcelšana vai pārcelšana uz vēlāku laiku u.tml.Ņemot vērā Latvijā esošo situāciju, kas saistīta ar Covid - 19 izplatību, izglītības process pamatā tiek īstenots attālināti. Viens no iemesliem, kas kavē izglītojamo iespējas atgriezties klātienes mācībās, ir nepietiekama gaisa kvalitāte[[1]](#footnote-2), ventilēšanas un piespiedu gaisa apmaiņas sistēmu neesamība, jo, piemēram, 219 izglītības iestādēs darbojas tikai dabiskā vai pasīvā ventilācija. Lai risinātu iepriekš minēto un mazinātu Covid - 19 seku ietekmi uz izglītojamo iespējām iegūt izglītību un sekmētu izglītojamo atgriešanos klātienes mācību procesā, ir nepieciešamas investīcijas izglītības iestāžu ventilācijas sistēmu uzlabošanā un ventilācijas ierīkošanā mācību telpās. Telpu vēdināšana ir viens no efektīvākajiem līdzekļiem, ar ko ierobežot koronavīrusa izplatību skolās, taču svaiga gaisa nodrošināšanas iespējas tajās lielākoties nav apmierinošas. Gaisa kvalitātes uzlabošana un higiēnas prasībām atbilstošas gaisa kvalitātes nodrošināšana izglītības iestādēs ir aktuāls jautājums ne tikai pandēmijas laikā – kvalitatīvs gaiss nepieciešams arī mācību procesa vispārējai nodrošināšanai.Lai izglītības iestādēs nodrošinātu kvalitatīvu un drošu mācību un darba vidi un preventīvi novērstu izglītojamo un darbinieku saslimšanu ar infekcijas slimībām, pašvaldības var sniegt nozīmīgu ieguldījumu iekštelpu gaisa kvalitātes uzlabošanai pašvaldības izglītības iestādēs, vienlaikus mazinot Covid - 19 inficēšanās risku, preventīvi novēršot izglītojamo un darbinieku saslimšanu ar infekcijas slimībām un tālāko ģimenes locekļu saslimšanu un darba nespēju. Līdz ar to ir nepieciešams atbalsts pašvaldībām grantu veidā Covid -19 izraisītās krīzes situācijas seku mazināšanai. Ministru kabinets 2021. gada 18. marta sēdē (protokols Nr. 28, 42. §) ir atbalstījis Finanšu ministrijas informatīvo ziņojumu „Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu”, kurā paredzētais valsts budžeta finansējums augstas gatavības izglītības nozares investīciju projektu atlasei ir 7 291 160 *euro*, no tā 2021. gadā 2 916 464 *euro* apmērā un 2022. gadā 4 374 696 *euro* apmērā. Ievērojot minēto, Izglītības un zinātnes ministrija ir sagatavojusi grozījumusMinistru kabineta 2021. gada 13. aprīļa noteikumos Nr. 242 „Augstas gatavības pašvaldību investīciju projektu pieteikšanas, izskatīšanas un finansēšanas kārtība”, lai tiktu sniegts atbalsts pašvaldību sagatavotiem augstas gatavības investīciju projektiem centralizētas mehāniskās ventilācijas izveidei pašvaldības dibinātas vispārējās izglītības iestādes ēkā vai noteiktā tās daļā (korpusā) un decentralizēto ventilācijas sistēmu izveidei ēkas atsevišķās mācību telpās (ne vairāk kā 50% no kopējā mācību telpu).Atbalstam pašvaldības varēs pieteikt ar Covid - 19 krīzes pārvarēšanu un ekonomikas atlabšanu saistītus augstas gatavības projektus, kuru īstenošana tiek uzsākta 2021. gadā un tie ir pilnībā īstenojami līdz 2022. gada beigām, sasniedzot mērķi tie nerada vajadzību pēc papildu līdzekļiem turpmākajos gados.Ar noteikumu projekta 1. punktu tiek noteikts kopējais investīciju projektiem pieejamais valsts budžeta finansējums ne vairāk kā 61 591 160 *euro*, no tiem ne vairāk kā 30 066 464 *euro* 2021. gadā un ne vairāk kā31 524 696 *euro* 2022. gadā, kas palielināts par noteikumu projekta 2.punktā norādīto ventilācijas investīciju projektiem pieejamo kopējo valsts budžeta finansējumu 7 291 160 *euro,* no tiem ne vairāk kā 2 916 464 *euro* 2021. gadā un ne vairāk kā 4 374 696 *euro* 2022. gadā.Projekta īstenošanas rezultātā, sasniedzot projekta mērķi, netiek radīta vajadzību pēc papildu līdzekļiem turpmākajos gados. Ievērojot minēto, noteikumu projekts paredz, ka centralizēta mehāniska ventilācijas sistēma tiek izbūvēta visā izglītības iestādes ēkā, vai atsevišķā izglītības iestādes ēkas daļā (korpusā), vai decentralizētas ventilācija sistēmas ierīkošana atsevišķām izglītības iestādes ēkas mācību telpām (ne vairāk kā 50% no kopējā mācību telpu skaita izglītības iestādes ēkā), ja centralizēta mehāniska ventilācijas sistēmas izbūve nav nepieciešama vai nav ekonomiski pamatota. Ventilācijas investīciju projekti nav attiecināmi uz pašvaldības dibinātām pirmsskolas izglītības iestādēm.Šo noteikumu izpratnē mācību telpas ir klases, kabineti, auditorijas, laboratorijas un citas telpas, kur tiek organizēts mācību process ievērojot Ministru kabineta 2002. gada 27. decembra noteikumu Nr. 610 „Higiēnas prasības izglītības iestādēm, kas īsteno vispārējās pamatizglītības, vispārējās vidējās izglītības, profesionālās pamatizglītības, arodizglītības vai profesionālās vidējās izglītības programmas” 19. punktā noteikto izglītības iestāžu telpu grupu dalījumu.Pašvaldības ir atbildīgas par projektā plānotā mērķa sasniegšanu ar iespējami efektīvākajiem risinājumiem, nepieciešamības gadījumā veicot atbilstošas ekspertīzes.Lai nodrošinātu ventilācijas investīciju projektu pieteikumu vērtēšanu, tiks paplašināts Vides aizsardzības un reģionālās attīstības ministrijas izveidotās augstas gatavības investīciju projektu vērtēšanas komisijas dalībnieku sastāvs ar Izglītības un zinātnes ministrijas darbiniekiem (tostarp ar vērtēšanas komisijas priekšsēdētāja vietnieku), kas nodrošinās ventilācijas investīciju projektu vērtēšanu un vērtēšanas materiālu sagatavošanu to izskatīšanai vērtēšanas komisijas sēdēs. Nepieciešamības gadījumā minētā komisija, var lemt par Valsts Izglītības attīstības aģentūras darbinieku, ar pieredzi izglītības iestāžu infrastruktūras attīstības projektu īstenošanā un uzraudzībā, pieaicināšanu ventilācijas investīciju projektu vērtēšanai.Izglītības un zinātnes ministrija 2021. gada aprīlī ir apzinājusi pašvaldību ieceres vispārējās izglītības iestāžu ventilācijas augstas gatavības projektu īstenošanai. Atbilstoši pašvaldību aptaujas rezultātiem, kopumā šādas ieceres ir 28 pašvaldībām par 54 dažāda gatavības pakāpju ventilācijas investīciju projektiem. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija, Vides aizsardzības un reģionālās attīstības ministrija, Finanšu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta mērķa grupā ir pašvaldību dibinātas izglītības iestādes, šo izglītības iestāžu izglītojamie un darbinieki.Noteikumu projekts nodrošina pašvaldībām iespēju saņemt valsts budžeta finansējumu izglītības iestādes mācību vides uzlabošanai, ierīkojot atbilstošu ventilāciju izglītības iestādē. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības.Tiesiskā regulējuma ietekme uz tautsaimniecību būs pozitīva, jo pašvaldības varēs saņemt valsts budžeta finansējumu 2021. gadā un uzsākt ventilācijas investīciju projektu īstenošana. Ventilācijas izveide uzlabos mācību un darba vidi, preventīvi samazinās izglītojamo un darbinieku saslimšanu ar infekcijas slimībām. |
| 3. | Administratīvo izmaksu monetārs novērtējums | Noteikumu projektā ietvertajam tiesiskajam regulējumam nav būtiskas ietekmes uz administratīvajām izmaksām (naudas izteiksmē). Atbilstoši Vides aizsardzības un reģionālās attīstības ministrijas aprēķiniem viena projekta uzraudzības un projekta rezultātu ekspertīzes izmaksas ir 296,36 euro. |
| 4. | Atbilstības izmaksu monetārs novērtējums | Noteikumu projektā ietvertajam tiesiskajam regulējumam nav ietekmes uz atbilstības izmaksām (naudas izteiksmē). Pašvaldību projektu pieteikumu vērtēšana tiks nodrošināta esošā budžeta ietvaros. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022. gads | 2023. gads | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 3 431 134 |  | 5 146 701 | 0 | Nav precīzi aprēķināms | Nav precīzi aprēķināms |
| 2.1. valsts pamatbudžets | 0 | 2 916 464 |  | 4 374 696 | 0 | 0 | 0 |
| 2.2. valsts speciālais budžets | 0 |  |  |  | 0 | 0 | 0 |
| 2.3. pašvaldību budžets | 0 | 514 670 |  | 772 005 | 0 | Nav precīzi aprēķināms | Nav precīzi aprēķināms |
| 3. Finansiālā ietekme | 0 | -3 431 134 |  | -5 146 701 | 0 | Nav precīzi aprēķināms | Nav precīzi aprēķināms |
| 3.1. valsts pamatbudžets | 0 | -2 916 464 |  | -4 374 696 | 0 | 0 | 0 |
| 3.2. speciālais budžets | 0 |  |  |  | 0 | 0 | 0 |
| 3.3. pašvaldību budžets | 0 | -514 670 |  | -772 005 | 0 | Nav precīzi aprēķināms | Nav precīzi aprēķināms |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | X | -3 431 134 |  | -5 146 701 | X | Nav precīzi aprēķināms | Nav precīzi aprēķināms |
| 5.1. valsts pamatbudžets | -2 916 464 | -4 374 696 | 0 | 0 |
| 5.2. speciālais budžets |  |  | 0 | 0 |
| 5.3. pašvaldību budžets | -514 670 | -772 005 | Nav precīzi aprēķināms | Nav precīzi aprēķināms |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Atbilstoši Ministru kabineta 2021. gada 18. marta sēdē (protokols Nr. 28, 42. §) atbalstītajam informatīvajam ziņojumam “Par augstas gatavības projektiem, kas saistīti ar Covid - 19 krīzes pārvarēšanu un ekonomikas atlabšanu” Izglītības un zinātnes ministrijas īstenotajiem pasākumiem pieejams valsts budžeta finansējums 7 291 160 euro apmērā pašvaldību augstas gatavības pakāpes investīciju projektiem centralizētas mehāniskās ventilācijas izveidei izglītības iestāžu ēkā (vai tās daļā) un decentralizēto ventilācijas sistēmu izveidei izglītības iestādes ēkas atsevišķās telpās. Finansējuma sadalījums pa gadiem: 2021. gadā 40% un 2022. gadā 60%, attiecīgi 2021. gadam finansējums 2 916 464 euro un ”, 2022 .gadam finansējums 4 374 696 euro apmērā.Ietekme uz valsts budžetu 2021. un 2022. gadam norādīta maksimāli iespējamā apmērā, savukārt ietekme uz pašvaldību budžetu aprēķināta kā 15 % nodrošināmais līdzfinansējums, kas paredzēts kā kritērijs noteikumu 31.10.apakšpunktā.Turpmākajos gados ietekme uz pašvaldību budžetiem saistīta ar projektu rezultātu uzturēšanu un tā nav precīzi aprēķināma. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Finansējums ventilācijas investīciju projektiem tiks nodrošināts saskaņā ar Covid - 19 infekcijas izplatības seku pārvarēšanas likuma 24.2 pantu un Ministru kabineta 2021. gada 18. marta sēdes lēmumu (protokols Nr. 28 42.§ 10. punkts), kas paredz, ka īstenojamie pasākumi 2021. gadā tiek finansēti no valsts budžeta programmas “Līdzekļi neparedzētiem gadījumiem”, savukārt 2022 gadā nepieciešamais finansējums tiek iekļauts, gatavojot 2022. gada valsts budžeta projektu.Vides aizsardzības un reģionālās attīstības ministrija atbilstoši Ministru kabineta 2021.gada 18.marta sēdes lēmumam (prot.Nr.28, 42.§ 12. un 13.punks) pēc atbalstāmo projektu apstiprināšanas Ministru kabinetā:- sagatavos Ministru kabineta rīkojuma projektu par līdzekļu piešķiršanu no valsts budžeta programmas “Līdzekļi neparedzētiem gadījumiem” 2021.gadam, nepārsniedzot 2021.gadam maksimāli noteikto finansējumu;- iesniegs Finanšu ministrijā priekšlikumus finansējuma apmēram 2022.gadam sadalījumam pa programmām/apakšprogrammām atbilstoši faktiski nepieciešamajam apmēram, ņemot vērā apstiprināto projektu sarakstu, nepārsniedzot 2022.gadam maksimāli noteikto finansējumu. |

|  |
| --- |
| **IV.** **Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Izglītības un zinātnes ministrija 2021. gada aprīlī organizēja pašvaldību aptauju par to iecerēm vispārējās izglītības iestāžu ventilācijas augstas gatavības projektu īstenošanai. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pašvaldības, Izglītības un zinātnes ministrija, Vides aizsardzības un reģionālās attīstības ministrija, Valsts reģionālās attīstības aģentūra, Finanšu ministrija, Valsts kase. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošo institūciju likvidācija vai reorganizācija. |
| 3. | Cita informācija | Nav. |

Izglītības un zinātnes ministre I. Šuplinska

Vīza:

Valsts sekretārs J. Volberts

I. Griķe, 67047826

Inga.Grike@izm.gov.lv

E.Lore, 67047715

Edgars.Lore@izm.gov.lv

Ķīse, 67047867

Inguna.Kise@izm.gov.lv

1. Izglītības iestāžu vides kvalitātes un drošuma pētījums Veselības ministrijas īstenotā Eiropas sociālā fonda projekta „Kompleksi veselības veicināšanas un slimību profilakses pasākumi” (Nr. 9.2.4.1/16/I/001) darbības Nr.6.1.16 ietvaros, sk. Veselības inspekcijas tīmekļvietnē <https://www.vi.gov.lv/lv/izglitibas-iestazu-vides-kvalitates-un-drosuma-petijums> [↑](#footnote-ref-2)